Banḍa Acèh

Kotta Banḍa Acèh (bhâsa Acèh Jawoë: بندر اچيه) aropa'aghi sèttong kotta sè jhughân dhâddhi èbhu kotta propinsi è Propinsi Acèh, Inḍonèsia. Mènangka posat pamarènta'an propinsi, Kotta Banḍa Acèh dhâddhi posat kagiyadhân èkonomi, politik, sosial bân bhudhâjâ. Banḍa Acèh jhughân aropa'aghi kotta Islam sè palèng towa è Asia Mor Lao', sè ka'ḍimma Banḍa Acèh aropa'aghi èbhu kotta Kasoltanan Acèh è jhâman lambâ', bân samangkèn èkennal mènangka Kotta Serambi Mekkah.

 Sajhârâ 
Banḍa Acèh mènangka èbhu kotta Kasoltanan Acèh Ḍarussalam bâḍâ è abad ka-14. Kasoltanan Acèh Ḍarussalam èbhângon è attassa ronto'enna kraton Hinḍu bân Bhuddhâ sè toman bâḍâ sabellumma, akadhi Kraton Indra Purba, Kraton Indra Purwa, Kraton Indra Patra, bân Kraton Indrapura. Ḍâri maèsânSultan Firma Syah, sala sèttong sultan sè toman marènta Kasoltanan Acèh, èkaollè katerrangan jhâ' Kasoltanan Acèh anḍi' èbhu kotta panèka Kutaraja (Banḍa Acèh).Sejarah Kotamadya Bada Aceh (1996/1997), Departemen Pendidikan dan Kebudayaan. Èyaksès tangghâl 14 Jânuwari 2026.

Kamoncolan Kasoltanan Acèh Ḍarussalam sè aèbhu kotta è Baḍa Acèh ta' pegghâ' ḍâri bâḍâna Kraton Hindu Lamuri. È ahèr abad ka-15, kalabân bhâghussâ hubungan sareng kraton tatangghâ, maka posat pamarènta'an Kraton Lamuri èyallè ka Meukuta Alam. Maligi Meukuta Alam bâḍâ è wilajâ Banḍa Acèh.Al Asyi, Yusuf Al Qardhawy (Jânuwari 2020). The History of Aceh: Mengenal Asal Usul Nama, Bahasa, dan Orang Aceh  (PDF). Banḍa Acèh: Yayasan PeNA Banda Aceh. kaca. 77. ISBN 978-602-5820-86-1.

 Sombher